SCC ร่วง 1.51% โบรกฯ มองผลประกอบการ Q1 ทำจุดสูงสุดแล้ว
SCC ร่วง 1.51% ล่าสุด ณ เวลา 14.32 น. ราคาอยู่ที่ 522.00 บาท ลบ 8.00 บาท หรือ 1.51% สูงสุดที่ 528.00 บาท ต่ำสุดที่ 520.00 บาท มูลค่าซื้อขายที่ 1.21 พันล้านบาท โบรกฯ แนะ “ถือ” มองผลประกอบการ Q1 ทำจุดสูงสุดแล้ว คาดกำไรธุรกิจปิโตรฯ-ปูนจะลดลงในอนาคต จากต้นทุนการดำเนินงานที่สูงขึ้น
5 พ.ค. 2560

ผู้สื่อข่าวรายงานว่า ราคาหุ้นบริษัท ปูนซิเมนต์ไทย จำกัด(มหาชน) หรือ SCC ณ เวลา 14.32 น. ราคาอยู่ที่ 522.00 บาท ลบ 8.00 บาท หรือ 1.51% สูงสุดที่ 528.00 บาท ต่ำสุดที่ 520.00 บาท มูลค่าซื้อขายที่ 1.21 พันล้านบาท

ด้านบล.ทิสโก้ ระบุในบทวิเคราะห์ แนะนำ “ถือ” ราคาเป้าหมาย 560 บาท/หุ้น โดยคาดว่าผลประกอบการไตรมาส 1/60 ทำจุดสูงสุดไปแล้ว และอัตรากำไรของปิโตรเคมีจะเริ่มลดลง และด้านธุรกิจปูนยังมีปัจจัยลบอีกหลายอย่าง โดยเรามองว่าอัตรากำไรของปิโตรเคมี (ราคาขายและอัตรากำไร) และปูน (ราคาขายที่ลดลง, ค่าไฟที่เพิ่มขึ้น) จะลดลงในอนาคต แต่ด้วยราคาหุ้นที่ไม่แพง แต่มีปัจจัยลบรออยู่ จึงปรับคำแนะนำของ SCC เป็น “ถือ”
ขณะที่การเริ่มการผลิต ethylene ในช่วงไตรมาส 2/60 จะกดดันอัตรากำไรของ PE ซึ่งจะทำให้การผลิตและปริมาณการขายลดลงจากปีก่อนในปี 2560
ด้านธุรกิจวัสดุก่อสร้างราคาปูนทั้งภายในและภายนอกประเทศลดลง 8% และ 18% จากปีก่อนตามลำดับ และด้วยราคาถ่านหินและไฟฟ้าที่เพิ่มขึ้นจะทำให้ผลประกอบการของปูนลดลง 20% จากปีก่อนในปี 2560 และด้วยความล่าช้าของโครงการโครงสร้างพื้นฐานในครึ่งปีแรกของปีนี้ และความล่าช้าของการเลือกตั้ง ทำให้ฝ่ายวิจัยปรับอุปสงค์ของปูนลงเป็น -1% จากเดิม 1%
อย่างไรก็ตามฝ่ายวิจัยมองว่าผลประกอบการของ SCC ไม่เติบโตในปี 2560 และโดนกดดันจากต้นทุนการดำเนินงานที่เพิ่มขึ้น โดยมีความเสี่ยงในเชิงบวกคือ อุปสงค์ของปูนที่เพิ่มขึ้นและอัตรากำไรของปิโตรเคมีที่ฟื้นตัว